
Koju je telbiju, prema pouzdanim predanjima, donosio Allahov Poslanik, sallallahu alejhi ve sellem? I kad se telbija prestaje donositi u obredima umre i hadža?


* 
* 
* 
* 
* 
* 
* 

 

Kada se telbija prestaje donositi u obredima umre i hadža?
==========================================================

 

Prema vjerodostojnim predanjima, Vjerovjesnik, sallallahu alejhi ve sellem, donosio je telbiju na ovaj način: “Odazivam Ti se, Allahu moj, odazivam! Odazivam Ti se, Ti saučesnika nemaš, odazivam Ti se! Tebi pripadaju pohvale, Ti si Onaj Koji daje blagodati, Tebi vlast pripada! Ti nemaš saučesnika!” (el-Buhari, 1549, i Muslim, 1184). A imam Ahmed zabilježio je, s prihvatljivim lancem prenosilaca, dodatak: “…odazivam Ti se, Bože Istiniti!”


Ako obavlja umru, hodočasnik će prestati donositi telbiju s početkom tavafa oko Kabe; ako obavlja hadž, telbiju će donositi do bacanja kamenčića na velikom džemretu prvog dana Kurban-bajrama. Ibn Abbas, radijallahu anhu, govorio je: “Obavljajući umru Allahov Poslanik, sallallahu alejhi ve sellem, prestao bi donositi telbiju nakon što bi dodirnuo Crni kamen” (Ebu Davud, 1817, i et-Tirmizi, 1919. Imam et-Tirmizi označio je ovaj hadis pouzdanim iako se u njegovu lancu prenosilaca nalaziMuhammed b. Abdurrahman b. Ebu Lejla, koga većina hadiskih stručnjaka smatra slabim prenosiocem.)Ibn Abbas kazuje i to da su s Poslanikom milosti, sallallahu alejhi ve sellem, na jednoj jahalici jahali Usama i el-Fadl (Usama je jahao od Arefata do Muzdelife, a el-Fadl od Muzdelife do Mine) i da su obojica izjavila: “Vjerovjesnik, sallallahu alejhi ve sellem, donosio je telbiju sve dok nije bacio kamenčiće na velikom džemretu” (el-Buhari, 1543). Prema imamu Maliku,ako se radi o umri, s donošenjem telbije treba prestatikad sestupi u Mesdžidul-haramili, po nekim drugim učenjacima, tad ilinakon što se ugleda Harem.


Šejh Muhammed b. Usejmin


preuzeto sa stranice <http://www.minber.ba>


